Publication: Magyar Közlöny
Issue: MK-2009-104 (Year: 2009, Number: 104)
Era: 2004-2010
Section: 
Paragraph Index: 4434

2008. július 01-től alkalmazható 6.17.7 Ajánlás – Minden repülőgép szállítson egy automatikus működésű vészhelyzeti helyjeladó (ELT) berendezést. 6.17.8 A 6.17.9. pontban megadott esetet kivéve, 2008 július 01-től minden olyan repülőgépet, amely több mint 19 utas szállítására jogosított, szereljenek fel legalább egy darab automatikus vészhelyzeti helyjeladó (ELT) berendezéssel vagy két darab tetszőleges típusú vészhelyzeti helyjeladó (ELT) berendezéssel. 6.17.9 Minden olyan, több mint 19 utas szállítására jogosított repülőgépet, amelynek egyedi légialkalmassági bizonyítványát először 2008 július 1. után adták ki, legalább kettő darab vészhelyzeti helyjeladó (ELT) berendezéssel szereljenek fel, amelyek közül az egyik automatikus működésű legyen. 6.17.10 A 6.17.11. pontban megadott esetet kivéve, 2008 július 01-től minden olyan repülőgépet, amely 19 vagy attól kevesebb utas szállítására jogosított, szereljenek fel legalább egy darab tetszőleges típusú vészhelyzeti helyjeladó (ELT) berendezéssel. 6.17.11 Minden olyan, 19 vagy attól kevesebb utas szállítására jogosított repülőgépet, amelynek egyedi légialkalmassági bizonyítványát először 2008 július 1. után adták ki, szereljenek fel legalább egy darab automatikus működésű vészhelyzeti helyjeladó (ELT) berendezéssel. 6.17.12 A fenti 6.17.7 – 6.17.11 pontok alapján felszerelt és szállított vészhelyzeti helyjeladó (ELT) berendezés a 10. Annex III. kötet vonatkozó előírásainak megfelelően üzemeljen. Megjegyzés: A vészhelyzeti helyjeladó (ELT) számának, típusának és a légijárművön való elhelyezésének valamint az uszóképességet támogató kiegészítő rendszerének megfelelő kiválasztása adja a legnagyobb esélyt a vészhelyzeti helyjeladó (ELT) működésbe hozására, amennyiben a kutatás és mentés szempontjából különösen nehéz területeket is beleértve, a víz vagy a szárazföld felett repülő légijárművet baleset érné. Az adóegység elhelyezése a legfontosabb tényező az optimális törés és tűz elleni védelem biztosításában. Az automatikus működésű beépített vészhelyzeti helyjeladó (ELT) vezérlő és kapcsoló eszközeinek (aktíváló kijelzők) elhelyezésénél és a kapcsolódó üzemeltetési eljárások kialakításánál tekintetbe kell venni a figyelmetlenségből adódó működésbe hozatal gyors felismerésének, valamint a manuális bekapcsolás esetén a személyzet általi könnyű kezelhetőség igényeit. 6 – 11 oldal 6.18 Repülőgépek, amelyeket összeütközést elkerülő fedélzeti rendszerrel (ACAS II) kell felszerelni 6.18.1 2003 január 1-től minden olyan gázturbinás sugárhajtóműves repülőgépet, amelynek engedélyezett legnagyobb felszállósúlya (tömege) 15000 kg-nál nagyobb, vagy amely több mint 30 utas szállítására jogosított, szereljenek fel összeütközést elkerülő fedélzeti rendszerrel (ACAS II). 6.18.2 2005 január 1-től minden olyan gázturbinás sugárhajtóműves repülőgépet, amelynek engedélyezett legnagyobb felszállósúlya (tömege) 5700 kg-nál nagyobb, vagy amely több mint 19 utas szállítására jogosított, szereljenek fel összeütközést elkerülő fedélzeti rendszerrel (ACAS II). 6.18.3 Ajánlás – Minden repülőgépet szereljenek fel összeütközést elkerülő fedélzeti rendszerrel (ACAS II). 6.18.4 Az összeütközést elkerülő fedélzeti rendszer a 10. Annex IV. kötet vonatkozó előírásainak megfelelően üzemeljen. 6.19 Repülőgépek, amelyeket nyomásmagasság-adó másodlagos radar válaszjeladóval kell felszerelni 6.19.1 A 10. Annex IV. kötet vonatkozó előírásainak megfelelően üzemelő minden repülőgépet szereljenek fel nyomásmagasság-adó másodlagos radar válaszjeladó berendezéssel. 6.19.2 Minden olyan repülőgépet, amelynek egyedi légialkalmassági bizonyítványát először 2009 január

Source: https://magyarkozlony.hu/hivatalos-lapok/bfd0d67db9f223889f627fd618725b03526630e2/dokumentumok/d5234fd7275da04023366ab8a434989962a31bdf/letoltes